Jamaika
Jamaika sai osittaisen itsehallinnon vuonna 1944. Saari sai vähitellen omaa päätäntävaltaa, vuonna 1958 siitä tuli osa brittiläistä Länsi-Intian federaatiota ja se itsenäistyi lopulta vuonna 1962. Ensimmäinen pääministeri oli Jamaica Labour Partyn (JLP) Alexander Bustamante.
Jamaikan vaakuna
Jamaikan vaakuna on lipun ohella Jamaikan tunnus. Siinä on Pyhän Yrjön risti, jonka päällä on viisi ananasta, maan tärkeintä maataloustuotetta. Vaakunaa tukee kaksi arawak-intiaania, saarten alkuperäistä asukasta. Vaakunan yllä on krokotiili ja alla purppuranvärisessä nauhassa on maan motto, "Out of many, one people", suomeksi "Monesta kansasta yksi".